Source: http://babka.blog.pravda.sk/2015/07/04/pravo-a-spravodlivost-ryba-smrdi-od-hlavy/
Timestamp: 2019-01-18 07:54:55+00:00
Document Index: 7459375

Matched Legal Cases: ['súd ', 'súd ', 'súd ', 'súd ', 'súd ', 'súd ']

Právo a spravodlivosť – ryba smrdí od hlavy - babka - Blog.Pravda.sk
>Právo a spravodlivosť – ryba smrdí od hlavy
Právo a spravodlivosť – ryba smrdí od hlavy
4. júla 2015 09:26, Prečítané 1 925x, babka, Nezaradené
Prípad Babiš – Senát krajského súdu potvrdil, že Babiš nebol agent ŠtB, nestačilo ani 229 pripomienok od ÚPN (súdy veria viac bývalým príslušníkom ŠTB ako záznamom v archíve ÚPN),
uzavretá kauza Glance House – Trnka a Kočner sú už len svedkovia, obvinený je len bývalý šéf katastra v Senci,
senát Najvyššieho súdu SR pod vedením Štefana Harabina zrušil rozsudok a policajta oslobodil (bol odsúdený za korupciu),
Mišenka vyhráva jeden súd za druhým.
To je len pár posledných prípadov, ale s podobnými sa stretávame neustále.
Vo výročnej správe p. prezidenta mňa upútala veta, že spravodlivosť by mala zvíťaziť nad právom. Žijeme v právnom štáte? Platí u nás spravodlivosť pre všetkých? Asi ťažko, lebo často máme pocit, že pre väčšinovú skupinu (t.j. my bežní ľudia) platia iné zákony ako pre skupinu vyvolených (vplyvní ľudia – ale aj zástupcovia ľudu, ktorých sme si zvolili).
Takže jeden príklad – p. premíér Róbert Fico (pre mnohých vyvolený) a jeho výrok: “Predsedníčka vlády SR je neschopná, je klamárka a je podozrivá z korupcie“ (17.8.2011). Radičová ho zažalovala a pezinský Okresný súd Ficovi prikázal ospravedlniť sa. Krajský súd však toto rozhodnutie zrušil a vec mu vrátil. Zdôvodnil to tým, že súd nedoručil Ficovi predvolanie zákonným spôsobom. Pezinská sudkyňa sa o pojednávaní snažila premiéra informovať listom, e-mailom, faxom, telefonátmi, obrátila sa aj na Úrad pre ochranu ústavných činiteľov a o pomoc požiadala aj bratislavskú políciu. Mal teda premiér informáciu o jeho predvolaní, alebo nie? „Predseda vlády považuje za absurdné, že mu nikdy zákonným spôsobom nebolo doručené ani predvolanie na súd, ani rozhodnutie súdu“ – vyjadrenie hovorkyne predsedu vlády. Takže premiérovi, ktorý skoro denne vystupuje vo verejnoprávnych prostriedkoch, nebolo možné zákonným spôsobom predvolanie doručiť, nepodarilo sa to ani policajtom. Celý tento cirkus trval skoro 2 roky, súd vyniesol rozsudok, že sa R. Fico musí ospravedlniť (9.5.2013).
Prečo uvádzam tento prípad? Lebo je podľa mňa absurdné, že je možné takto konať v „zmysle zákona“. V našej krajine máme určite dostatok zákonov, ale často používaný výrok „sú deravé“ je pravdivý. Potom si právnici s nimi robia čo chcú, náš vyvolený Fico je tiež právnik. Nám, bežným ľudom by sa nedostavenie na súd určite takto neprepieklo, naklusali by pre nás policajti.
Viete, prečo sú paragrafy také kľukaté? Predsa preto, aby si v nich tí „šikovní“ právnici našli to, čo potrebujú.
Hurá na prázdniny! !! »
« Uvoľnite miesto mladým . .. nie starým?
Posledný 04. 07. 2015, 16:33:25
Pravo a spravodlivost na Slovensku ...
Spolu s ním zadržali pred týždňom aj Číňana, ktorý bol v tom čase riaditeľom predaja poľskej pobočky koncernu Huawei.
Celková čítanosť: 54956x
Priemerná čítanosť článkov: 2892x